Mikailiškės

Mikáiliškės  (arba Mykoliškės,Vykintas Vaitkevičius. Neris. 2007 metų ekspedicija. Antra knyga. Vilnius: Mintis, 2012. Mikoliškė, , ) – agromiestelis Baltarusijoje, 36 km į šiaurės rytus nuo Astravo, prie plento Vilnius–Polockas, dešiniajame Neries krante. Mikailiškių apylinkės centras. Veikia vidurinė ir muzikos mokyklos, kultūros namai, biblioteka, ligoninė, vaistinė ir banko skyrius. Yra augustinų vienuolynas, pastatytas 1622 m., Šv. Arkangelo Mykolo bažnyčia, pastatyta 1653 m.

 Istorija 

Mikailiškės minimos nuo XV a. pabaigos. Priklausė Astikams, Kęsgailoms, Radviloms ir kitiems didikams. Nuo 1604 m. Bžostovskių valda. Juozapas Bžostovskis ir jo sūnus Kiprijonas Povilas Bžostovskis 1622 m. čia įkūrė augustinų vienuolyną, 1653 m. pastatyta Šv. Arkangelo Mykolo bažnyčia. 1689 m. gavo miesto teises. Nuo 1699 m. Mikailiškėse buvo rengiami 4 metiniai prekymečiai. Nuo XVIII a. vidurio, kai Mikailiškes istoriniuose dokumentuose imta vadinti nebe miesteliu, o miestu, turgaus aikštėje iškilo medinė rotušė (sudegė 1849 m.).

Nuo 1795 m. priklausė Rusijos imperijai. 1857 m. 2/3 gyventojų sudarė žydai. 1897 m. čia veikė bažnyčia, sinagoga, paštas, plytinė, kalvė, alaus darykla, 30 krautuvių, 5 smuklės. Miestelis ilgainiui vis augo, išsiplėtė dviejų gretimų kaimų – Padvarancų ir Padviliancų žemių sąskaita. XIX a. buvo miestelis Vilniaus apskrityje. 1921–1939 m. buvo okupuotos Lenkijos (Mikailiškių valsčiaus centras), nuo 1939 m. priklauso Baltarusijai.

 Gyventojai 

 Žymūs žmonės 

Mikailiškėse gimė:
 Menkė Kacas, amerikiečių poetas (1906–1991 m.)

 Šaltiniai 

Kategorija:Astravo rajono gyvenvietės
Kategorija:Gardino srities agromiesteliai